da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da sv da da da da da da da da da da da da da da en en da en da da da da da da da nb da da da sv da da da en en da en da da da nb da da da da da da da pt da da da sv da da da da da en en da en da da da en da nb da sv da da da nb da da da sv da da nb da da da da da da da da da sv en en da en da da da es da cs da en da da da sv da da da da da da da da da da da nb da da da en en da da da da nb en da da nb da da da da en da da da en da da da sv da da da de da da da en da da da nl da da da en en da nb da da da da da da da da da da da da da da nb da en en en da da da da nb sv da da da nl da da da en en da sv da nb da da da da da en en da ca da da da sv da da da en da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Din guide til julemarkeder 2019 | ISABELLAS
af Af Marianne Arnvig, Charlotte Carlsen, Pernille Magaard Bøgh, Nikita Gravesen og Nora Goodstein 20.11.2018
Den søde juletid byder på en masse hyggelige julemarkeder landet over. Nyd velduftende julegodter, hyggelige boder og juleeventyr i det kolde vintervejr. Vi har samlet en liste over julemarkeder, så du kan nyde julestemningen.
Noget af det bedste ved juletiden er at slentre rundt på et julemarked fyldt med dekorationer, pynt og julestemning og måske en kop dampvarm kakao. Her er rig mulighed for at shoppe fine fund og smage delikatesser i julelysenes skær.
Vi har samlet en liste over julemarkeder, der byder på gløgg og gran i lange baner.
Læs med, og find et julemarked nær dig
Klik og spring til din landsdel:
JULEMARKEDER I SYD- OG SØNDERJYLLAND.
JULEMARKEDER PÅ FYN OG ØERNE.
JULEMARKEDER I STORKØBENHAVN OG NORDSJÆLLAND.
HVAD: Kom og oplev et sandt paradis for juleelskere i alle størrelser, når Aalborgs hyggeligste julemarked åbner for alt, hvad søde julehjerter begærer: Julehytter, juletræer, æbleskiver, brændte mandler, varm kakao og nissemænd i lange baner. Prøv også en tur i pariserhjulet.
HVORNÅR: 15. november-23. december. Læs mere her.
HVAD: Bratskov danner en smuk ramme om et overdådigt væld af juleaktiviteter. Den gamle herregård oser af julestemning. Her er 30 små boder og også arbejdende værksteder. I boderne finder I et væld af spændende juleting, bl.a. keramik, dekorationer, nisser, pileflet, småkager og brændte mandler, papirklip, lys, marmelader, honning og meget mere.
HVOR: Herregården Bratskov, Fredensdal 8, Brovst.
HVORNÅR: 30. november og 1. december, kl. 10-16. Se mere her.
HVAD: På Børglum Kloster kan du opleve de julepyntede private stuer og kongesalen, der kun åbnes op denne ene gang om året. Smag og køb lokale specialiteter mens du nyder musikken fra nisseorkestret og besøger de forskellige boder fordelt på tre etager, med masser af plads til hyggelig julestemning.
HVOR: Børglum klostervej 255, Vraa.
HVORNÅR: 15.-17. november og 22.-24. november, kl. 10-17. 30. november-1. December og 7.-8. december, kl. 10-16. Find mere information her.
Magisk jul i Skulpturparken Blokhus
HVAD: Oplev skulpturparken helt oplyst og med en masse julehygge. For tredje år i træk åbner Skulpturparken op for en masse julestemning. Hele parken bliver oplyst af over én million julelys, der kan give alle julelys i øjnene.
HVORNÅR: Tirsdag-søndag hele november og december fra kl. 11-21. Dog lukket 24., 25., 30. og 31. december. Se mere her.
Julemarked i Den Gamle By i Aarhus
HVAD: Her er nostalgi for alle pengene, når Den Gamle By slår dørene op for julemarked. Oplev den "gode, gamle jul" og gå på opdagelse i købmandsgården og smag på bispeboller. Se også, hvordan en julestue i 1700-tallet løb af stablen med sang og julelege. De mange boder og butikker sælger kunsthåndværk, søde sukkertoppe og meget andet.
HVOR: Viborgvej 2, Aarhus C.
HVORNÅR: 23. november-5. januar. Læs mere her.
HVAD: Det smukke gamle Ridehus ligger i hjertet af Aarhus og har siden 1997 dannet rammen om Danmarks største kunsthåndværkermarked, Byens kunst- og julemarked, med dansk kunsthåndværk på hylderne. Her kan man være helt sikker på at finde en helt unik gave til at lægge under træet.
HVOR: Ridehuset, Vester Allé 1, Aarhus C.
HVORNÅR: 23. november-22. december. Mandag-fredag kl. 12-18. Lørdag-søndag kl. 11-17. Se mere her.
Julemarked på Det Gl. Mejeri
HVAD: Snekanonen ved indgangen sørger for en hvid jul. Gå ind gennem verdens måske højeste julemand på 12 meter. Nyd de gamle veteranbiler med bl.a. dronning Margrethes Daimler, de mekaniske nisser og nordens måske største udvalg af julepynt – her er 100.000 glaskugler på lager og bunkevis af al slags pynt til træet.
HVOR: Bygade 30, Odder.
HVORNÅR: 12. oktober-22. december. Fredag-søndag kl. 10-17.30. Læs mere her.
HVAD: Det gamle slot fra DRs julekalender ”Jul på Slottet” åbner igen i år dørene op til deres julemarked. Julemarkedet med over 80 udstillere er det helt rigtige sted at komme i julestemning samtidig med at man får ordnet gaveindkøbene. Julemarkedet har noget for hele familien, og det er intet problem at bruge en hel dag på det gamle slot.
HVOR: Rosenholmvej 119, Hornslet.
HVORNÅR: 9.-10. november og 16.-17. november, kl. 10-16. Læs mere her.
HVAD: 300.000 julelys, julemandens værksted, juleboder og jul-kulinariske oplevelser, alt dette og mere til kan opleves i Tivoli Friheden, når der igen er Jul i Friheden. Ikke nok med at man får julelys i øjnene, også ganen bliver forkælet, når Aarhus Mad og Marked serverer en masse spændende julemad.
HVOR: Tivoli Friheden, Skovbrynet 5, Aarhus.
HVORNÅR: 17. november–30. december på udvalgte dage. Få mere information her.
Bæredygtig julepynt: Søde stofstjerner (Kapokstjerner)
JULEMARKEDER I SYD- OG SØNDERJYLLAND
HVAD: Hele slottet er fyldt med boder med håndplukkede udstillere, der sælger økologiske og bæredygtige produkter og kunsthåndværk. I slotsgården kan der købes pandekager, gløgg og kaffe. Hver dag vil der være korkoncerter i Riddersalen og en workshop, hvor man kan designe sine egne julekort. I udklædningsværkstedet kan man prøve de flotte renæssancedragter.
HVOR: Markdannersgade 11, Kolding.
HVORNÅR: Lørdag 7. december kl. 10-17 og søndag 8. december kl. 10-16. Få mere information her.
Peters Jul i Ribe
HVAD: Julen i Ribe er bygget op om den velkendte Peters Jul. Julepynten fra fortællingen genskabes i byen og bliver hængt på et fire meter højt juletræ. Hele byen bliver beklædt til jul, og det bliver svært ikke at komme i julestemning.
HVOR: Torvet 3, Ribe.
HVORNÅR: 30. november-22. december.
Jul på Gram Slot
HVAD: Skal du bare have én dag, hvor der jules igennem, kan du med fordel tage til Jul på Gram Slot. Her er der rig mulighed for at købe julegaver og kalendergaver, finde en masse inspiration til julen og få spist æbleskiver, alt imens man nyder slottet og de hyggelige omgivelser.
HVOR: Slotsvej 54, Gram.
HVORNÅR: 16.-17. november og 23.-24. november, begge weekender fra kl. 10-16. Se mere her.
Julemarked på Schackenborg Slot
HVAD: Til julemarkedet vil Schackenborgs slotspark blive fyldt med udendørs aktiviteter og salg af juletræer, og i havegangen kan du nyde velduftende boder med både mad og drikke. Her er rig mulighed for at få inspiration til den søde juletid.
HVOR: Schackenborg 1, Tønder.
HVORNÅR: Weekender i november og december. Læs mere her.
Jul i den Kongelige Køkkenhave, Gråsten Slotsgartneri
HVAD: I anledningen af den hyggelige juletid åbnes den kongelige køkkenhave op. Her vil det være muligt at opleve den søde julestemning og samtidig få en masse inspiration med hjem.
HVOR: Feldstedsvej 8, Gråsten.
HVORNÅR: 22.-23. november, kl. 10-17.
HVAD: Rømø lys juler igennem i deres julestue året rundt, kun lukket den 25. december. I julestuen kan du få det lækreste danske juledesign og de velkendte Rømø julelys. Skal du i det helt store julehumør, er Rømø lys det helt rigtige sted at besøge.
HVOR: Lakolk Butikscenter 18, Rømø.
HVORNÅR: Hele året, dog lukket 25. december. Kl. 10-17.30. Læs mere her.
HVAD: Igen i år åbner Augustenborg hertugslot op for en slotsplads fyldt med en masse hyggelige boder, der nok skal sørge for, at man kommer i den helt rigtige julestemning. Der vil være musik, og den klassiske juleduft fra alle boderne vil pryde den fine slotsplads.
HVOR: Storegade 2, Augustenborg.
HVORNÅR: 22.-24. november. Læs mere her.
DIY: Fin serviet med lommer
JULEMARKEDER PÅ FYN OG ØERNE
HVAD: Markedsboder og underholdning for hele familien i de gamle gader omkring H.C. Andersens hus. Bydelen bliver forvandlet til en stor markedsplads som på forfatterens tid med gøglere, nisser, lirekassemænd og julekor.
HVOR: Området ved H.C. Andersens Hus, Bangs Boder 29, Odense C.
HVORNÅR: 29. november-8. december, fredage kl. 15-19, lørdage kl. 10-18 og søndage kl. 10-17. Se mere her.
HVAD: Verdens største indendørs julefestival kommer for første gang til Europa, og destinationen er Odense. 6000 kvadratmeter pyntes op på amerikansk manér med over en million lys, godter, musik og funklende juleoplevelser for både voksne og børn.
HVOR: Faaborgvej 258 B, Odense SV.
HVORNÅR: 21. november-4. januar. Se mere her.
HVAD: Danmarks største riddersal åbner dørene op for julemarked med salg af legetøj, brugskunst, julepynt og beklædning til både børn og voksne.
HVOR: Assensvej 3, Bogense.
HVORNÅR: 23., 24. og 30. november samt 1., 7., 8., 14., og 15. december fra 11-18. Få flere informationer her.
HVAD: Her kan du opleve smukt pyntede juletræer, købe din juledekoration, gode tilbud, julemusik, Julle og Tulle – de lokale nisser, juletoget, varme dig ved en kop gløgg, nyde æbleskiver og andre julegodter.
HVOR: Gågaden i Middelfart.
HVORNÅR: Søndag 1. december fra 10-16. Læs mere her.
Julemarked på Egeskov Slot
HVAD: Til Egeskovs julemarked er der både plads til hygge og lækker mad. Oplev mere end 100 markedsboder, hvor du finder alt det nødvendige til jul og lidt til. Gå rundt i de smukke omgivelser både inde- og udendørs, mens du kommer i den helt rigtige julestemning.
HVOR: Egeskov Gade 18, Kværndrup.
HVORNÅR: 9.-10., 16.-17. og 23.-24. november kl. 10-16 og fredag den 15. november kl. 15-20. Læs mere her.
HVAD: Ravnsborg julemarked byder på en masse julestemning plus lidt ekstra. Vikingerne har slået lejr på grunden, og du kan få lagt dine runer af vølven fra Ribe. De mere end 35 stande byder på alt fra cremer og parfumer til brugskunst og keramik. Alt sammen indpakket i den sydfynske natur.
HVOR: Hågerupvej 33, Faaborg.
HVORNÅR: 30. november–1. december og 7.-8. december. Alle dage kl. 10-16. Læs mere her.
Julemarked på Engestofte Gods
HVAD: Igen i år åbner Engestofte Gods op for dets årlige julemarked. Tag til et af Lolland og Falsters største julebegivenheder og kom i den helt rigtige julestemning. Der er mulighed for at købe både dekorationer og gaver, men også klippe/klistre og smage en masse julegodter.
HVOR: Søvej 10, Maribo.
HVORNÅR: 7.-8. december. Læs mere her.
JULEMARKEDER I STORKØBENHAVN OG NORDSJÆLLAND
Julestemning på Højbro Plads
HVAD: Oplev julen på Højbro Plads med pyntede juletræer, 280.000 funklende julelys, mekaniske drillenisser i fem julehytter, rensdyr og julemandens kane. Besøg de søde, små røde bjælkehytter med bindingsværk i dansk design og gå på julegavejagt i de julepyntede hytter, der er fyldt med glaskunst, papirklip, delikatesser, uldsokker og strik.
HVOR: Højbro Plads, København K.
HVORNÅR: 15. november-22. december, mandag-onsdag kl. 11-19, torsdag kl. 11-20, fredag kl. 11-21, lørdag kl. 10-21 og søndag kl. 11-18. Se mere her.
HVAD: Tag på et eventyrligt julemarked midt i Københavns hjerte. Her i de historiske rammer ved Kongens Nytorv, og med udsigt til de smukke juleudsmykninger på Hotel D’Angleterre og Magasin, kan I hygge jer og kigge efter julegaver og -pynt i de mange flotte boder.
HVOR: Kongens Nytorv, København K.
HVORNÅR: 15. november-22. december, mandag til onsdag kl. 11-19, torsdag kl. 11-20, fredag kl. 11-21, lørdag kl. 10-21 og søndag kl. 11-18. Læs mere her.
HVAD: Oplev den smukt pyntede gade, og lad jer friste af boderne, der sælger alt fra skindvarer til æbleskiver og varm kakao.
HVOR: Nyhavn, København K.
HVORNÅR: 8. november til 23. december. Søndag til torsdag kl. 10-19. Fredag og lørdag kl. 10-20.
HVAD: Tag til Jul i Tivoli og bliv mødt af mekaniske nisser, handelsboder, julekugler i tusindvis og masser af nordisk jul. Glem vintermørket for en stund når tusind julelys lyser den gamle have op.
HVOR: Tivoli, København K.
HVORNÅR: 16. november-31. december. Dog lukket 24. og 25. december. Læs mere om jul i Tivoli 2019 her.
HVAD: Julemarkedet i den Grå Hal på Christiania er et hyggeligt og tilbagevendende julemarked, som har eksisteret siden 70'erne. Her er et væld af boder fyldt med krimskrams, kunsthåndværk, spiselige sager og en masse eksotisk julepynt, man ikke finder ret mange andre steder.
HVOR: Den Grå Hal, Refshalevej 2, København.
HVORNÅR: 7.-20. december. Alle dage fra kl. 12-20, undtagen 20. december kl. 12-18. Læs mere her.
Kongeligt julemarked på Kronborg
HVAD: Lad julefreden sænke sig på Danmarks storslåede renæssanceslot. Et af landets største julemarkeder med kvalitetsvarer, madmarked og familiehygge. Børnene kan få én på opleveren med eventyrteater, værksteder, højtlæsning og ponyridning. For de voksne gæster lokker Kronborg bl.a. med ølsmagning, julejazz og gospelkoncerter.
HVOR: Kronborg Slot, Helsingør.
HVORNÅR: 29. november-1. december og 6.- 8. december. Fredag fra 10-19, lørdag og søndag fra 10-17. Se mere her.
HVAD: Julemarkedet på Esrum Kloster er en hyldest til julebordets glæder med en klar hilsen til klosterets middelalderlige og franske ophav. Det stemningsfulde kloster og den gamle møllegård fyldes til bristepunktet med franske delikatesser, klosterprodukter fra hele Europa og lokale kvalitetsvarer fra egnen.
HVOR: Klostergade 12, Græsted.
HVORNÅR: 29. november, 30. november og 1. december. Fredag kl. 12-20, lørdag og søndag kl. 10-17. Se mere her.
HVAD: Det idylliske Grønnessegaard Gods danner rammen om et eksklusivt julemarked med kunsthåndværk, delikatesser, juletræssalg og underholdning for både børn og voksne.
HVOR: Amtsvejen 280, Hundested.
HVORNÅR: 30. november og 1. december. Læs mere her.
HVAD: Prøv alle julens lækkerier og kom hjem med en masse ny julepynt fra det smukke Bernstorff Slot. Endnu en gang åbnes slotsportene til et fantastisk julemarked, der har alt, hvad et julehjerte kan begære. De historiske rammer tilføjer en ekstra hyggelig stemning til julemarkedet.
HVOR: Jægersborg Allé 93, Gentofte.
HVORNÅR: 6.-8. december. Fredag kl. 15-20 lørdag-søndag kl. 10-16. Læs mere her.
JULEMARKEDER PÅ MIDT- OG VESTSJÆLLAND
HVAD: Her er mange fine og unikke stande fyldt til randen med den allerbedste julestemning. Gå på opdagelse blandt kunsthåndværk og delikatesser, juledekorationer og julepynt. Caféen byder på lækker mad og drikke, og skulle du være i dit kreative hjørne, kan du lave din helt egen juleuro eller juledekoration.
HVOR: Rabalderstræde, 1, Hal 9 på Musicon, Roskilde.
HVORNÅR: 23.-24. november, kl. 10-16. Få mere info her.
Jul på Tadre Mølle
HVAD: Julehygge og traditioner er i højsædet. Loen er julepyntet og bemandet af dygtige markedsfolk, og man kan få sig en hestevognstur i Tadre Skoven, være med til at vække den gamle gårdnisse, skære roelygter og fremstille sin egen juledekoration og hygge i julecaféen, hvor der kan købes både kolde og varme drikke.
HVOR: Tadre Møllevej 23, Hvalsø.
HVORNÅR: 1. december kl. 10-16. Se mere her.
Jul på Kragerup Gods
HVAD: For 23. år i træk inviterer Kragerup til traditionsrigt julemarked. I de mere end 100 stande kan du købe alt til den søde juletid, og skulle sulten eller tørsten melde sig serveres der lækker julebuffet i Restaurant Blixen.
HVOR: Kragerupgaardsvej 33, Ruds Vedby.
HVORNÅR: 9.-10. november, kl. 10-16. Læs mere her.
Julemarked i Lützhøfts Købmandsgård
HVAD: Julehyggen er helt i top i Lützhøfts Købmandsgård, når porten slås op til årets hyggeligste julemarked. Træd ind i den velassorterede og julepyntede købmandsbutik og find de smukkeste julekugler og et stort udvalg af julepynt og gaver, som sender tanker tilbage til en svunden tid.
HVOR: Ringstedgade 6-8, Roskilde.
HVORNÅR: 7. december, kl. 11-15.
Ønsker du at se dette indhold skal du acceptere øvrige cookies.
HVAD: Daglig julestue på Tjørnemosegård på Møn. Her sælges juletræer fra egne plantager samt ænder og gæs fra eget opdræt. Julepynten finder du også på den hyggelige gård, der er pyntet op til jul, så alle besøgende kommer i den helt rigtige julestemning.
HVOR: Klostervej 51, Stege.
HVORNÅR: 1. november-24. december, kl. 10-17.30.
Jul på Gavnø Slot
HVAD: For 13. år bliver portene til Gavnø Slot åbnet op og inviterer alle til det overdådige og traditionsrige julemarked, der vil være fyldt med julepynt, nisser, brugskunst og et stort udvalg af juleknas og lækkerier.
HVOR: Gavnø 2, Næstved.
HVORNÅR: 2.-3. november og 8.-10. november. Lørdag og søndag kl. 10-17, fredag kl. 15-20. Se mere her.
HVAD: Traditionen tro åbner Gisselfeld Kloster op for dets juletorv. Juletorvet, der emmer af jul, skaber den perfekt stemning og får alle i det helt rigtige julehumør. Der er noget for alle aldre - Gin og Tonic til de voksne og ponyridning til de små, et juletorv alle vil kunne lide.
HVOR: Gisselfeldvej 12, Haslev.
HVORNÅR: 15.-17. november og 22.-24. november. Fredage kl. 15-20, lørdage og søndage kl. 10-16.
HVAD: Tag familien med til juleuniverset AakirkeJULEby i Aakirkeby med pebbernøddeslot og hesteoptog på slottet. For at komme i den rigtige julestemning er der gløgg, æbleskiver og risengrød til alle.
HVOR: Torvet i Aakirkeby.
HVORNÅR: 4. søndag i advent. Fra kl. 12-17. Læs mere her.
HVAD: Det bornholmske middelaldercenter åbner i år op for et hyggeligt julemarked i unikke omgivelser. Der vil være små boder med fine håndlavede ting - både middelalderinspireret, men også moderne.
HVOR: Stangevej 1, Østerlars, Gudhjem.
HVORNÅR: 14. december kl. 10-14. Se mere information her.
HVAD: Hyggeligt julemarked i byen Kosta i Småland, hvor glasmærket Kosta Boda har sin oprindelse. Markedet byder på masser af yndigt glaskunst, lækre godter og mulighed for julegaveindkøb til fordelagtige priser i Kostas Outlet.
HVOR: Stora Vägen 75, 36052 Kosta.
HVORNÅR: 9. november-30. december. Torsdag og fredag kl. 12-20, lørdag og søndag kl. 11-18. Læs mere her.
HVAD: I juletiden forvandles Nordens største forlystelsespark til et fortryllende julelandskab med hyggelige boder, smukke julelys og spændende butikker. Shop julegaver, og oplev julen som den var i gamle dage.
HVOR: Liseberg, Örgrytevägen 5, 402 22 Göteborg
HVORNÅR: 15.-17., 22.-24. og 28.-30. november samt 1., 4.-8., 10.-23. og 26.-30. december. Læs mere her.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik